Babītes ezers - Vikipēdija

# Babītes ezers

### Vikipēdijas raksts

Babītes ezers
Koordinātes: | 56°55'Z 23°45'A
Platība: | 25,557 km2
Maks. garums: | 14 km
Vid. dziļums: | 0,9 m
Maks. dziļums: | 1,7 m
Tilpums: | ? km3
Augstums vjl.: | ? m
Izteka: | Varkaļu kanāls
Sateces baseins: | ? km2
Sateces baseina valstis: | Latvija
Salas: | 1
Apdz. vietas krastos: | Spuņciems

Babītes ezers ir liels ezers Rīgas rajona Babītes pagastā un Salas pagastā. Tas ir septītais lielākais ezers Latvijā pēc platības.

Babītes ezers ir lagūnas tipa ezers, kas izveidojies ~3000-4000 gadus atpakaļ, no Litorīnas jūras atdaloties seklam līcim. Ezerā ir viena 27 hektārus liela sala. Tam ir dūņaina gultne, dūņu kārtas biezums var sasniegt pat piecus metrus. Krasta līnijas garums - 33 km.

Babītes ezerā dzīvo 17 zivju sugas, tai skaitā līņi, karūsas, plauži, līdakas, asari, raudas, zuši. Seklais aizaugušais ezers un tā apkārtne ir nozīmīga putnu koncentrācijas vieta. Šeit konstatētas 184 putnu sugas, no kurām 36 ligzdo ezera apkaimē. 15 no šīm putnu sugām ir Eiropā apdraudēto skaitā (lielais dumpis, mazais dumpis, ragainais dukuris, niedru lija, grieze un citas). Tādēļ 1957. gadā tika izveidots Babītes ezera ornitoloģiskais liegums. Zooloģiskā lieguma statuss ar ornitoloģiskā lieguma režīmu ir 385 hektāru platībā, pārējā ezera daļā ir sezonas liegums no 1. janvāra līdz 30. jūnijam.

Babītes ezera krastos atrodas vairākas laivu bāzes.

## [izmainīt šo sadaļu] Ezera savienojumi ar Lielupi

Līdz 19. gadsimta sākumam bija viens savienojums ar Lielupi ezera rietumu galā - Gāte. Lielupes ūdeņi ezerā ieplūda tikai palu laikā. 1816-1817. gados izrakta Spuņupe, kas savieno ar Lielupi iepretī Valteriem. 1988. gadā ezera ziemeļaustrumu galā izrakts Varkaļu kanāls, tādējādi nodrošinot caurplūdi visa ezera garumā.

## [izmainīt šo sadaļu] Skatīt arī

- Latvijas lielākie ezeri

## [izmainīt šo sadaļu] Ārējās saites

- ezeri.lv datubāzes ieraksts par Babītes ezeru

Saturs iegūts no "http://lv.wikipedia.org../../../b/a/b/Bab%C4%ABtes_ezers.html"

Kategorijas: Rīgas rajona ezeri | Babītes pagasts | Salas pagasts (Rīga)

##### Views

- Raksts
- Diskusija
- Pašreizējā versija

##### Meklēt